ডেস্ক নিউজ : স্থানীয় সড়ক বিভাগের এক নির্বাহী প্রকৌশলীকে ফাঁসাতে গিয়ে নিজেই মামলায় ফেঁসে যাচ্ছেন পূর্ত অডিট অধিদপ্তরের এক অডিট কর্মকর্তা।ছয় বছর আগে ঝালকাঠির ছয়টি সড়ক মেরামতের কাজ যথাযথ হওয়া সত্ত্বেও জালিয়াতি করে নিরীক্ষা প্রতিবেদন প্রস্তুত করার অভিযোগে অডিট কর্মকর্তা মো. শামসুল হকের বিরুদ্ধে মামলার অনুমোদন দিয়েছে দুর্নীতি দমন কমিশন (দুদক)। রোববার এ অনুমোদ দেয় সংস্থাটি।